UZNESENIE VLÁDY SLOVENSKEJ REPUBLIKY
č. 318
z 30. apríla 2003

k návrhu vyhodnotenia programu ďalšieho rozvoja ochrany obyvateľov SR proti chemickým zbraniam do roku 2007 a harmonogramu plnenia uznesenia vlády SR č. 1325 z 11. decembra 2002 k programu ďalšieho rozvoja ochrany obyvateľov SR proti chemickým zbraniam do roku 2007

Číslo materiálu:	2494/2003	
Predkladateľ:	minister vnútra	
Vláda
A.	schvaľuje
A.1.	vyhodnotenie programu ďalšieho  rozvoja   ochrany obyvateľov SR proti chemickým zbraniam do roku 2007 a harmonogram plnenia uznesenia vlády SR č. 1325 z 11. decembra 2002 k programu ďalšieho  rozvoja   ochrany obyvateľov SR proti chemickým zbraniam do roku 2007 s pripomienkou prijatou na rokovaní vlády;
B.	ukladá
podpredsedovi vlády a ministrovi financií
podpredsedovi vlády a ministrovi hospodárstva a pre správu
a privatizáciu národného majetku
ministrovi vnútra
ministrovi obrany
ministrovi zdravotníctva
ministrovi dopravy, pôšt a telekomunikácií
ministrovi školstva
ministrovi zahraničných vecí
ministrovi pôdohospodárstva
ministrovi životného prostredia
B.1.	zabezpečiť realizáciu úloh   vyplývajúcich z harmonogramu plnenia uznesenia vlády SR č. 1325 z 11. decembra 2002  k programu ďalšieho  rozvoja ochrany  obyvateľov  SR proti chemickým zbraniam  do roku 2007
	podľa termínov uvedených v harmonograme 
B.2.	predkladať Ministerstvu vnútra SR vyhodnotenie plnenia úloh, vyplývajúcich z harmonogramu plnenia uznesenia vlády SR č. 1325 z 11. decembra 2002 k programu ďalšieho rozvoja ochrany obyvateľov  SR proti chemickým zbraniam do roku 2007
	do 31. januára každoročne
ministrovi vnútra
B.3.	začleniť do programovej štruktúry rozpočtovej kapitoly Ministerstva vnútra  SR od roku 2004 časovo ohraničený medzirezortný program ďalšieho rozvoja ochrany obyvateľov SR proti chemickým zbraniam do roku 2007  s podprogramami pre príslušné dotknuté rozpočtové kapitoly, ktoré sa zúčastňujú na realizácii programu
	pri príprave návrhu štátneho rozpočtu na rok 2004
C.	odporúča
riaditeľovi Slovenskej informačnej služby
C.1.	spolupracovať so zainteresovanými  ministrami pri plnení úloh harmonogramu plnenia uznesenia vlády SR č. 1325 z 11. decembra 2002 k programu ďalšieho rozvoja ochrany obyvateľov SR proti chemickým zbraniam do roku 2007 v oblasti zabezpečovania opatrení ochrany obyvateľov
	trvale.
Vykonajú:	podpredseda vlády a minister financií
podpredseda vlády a minister hospodárstva a pre správu a privatizáciu národného majetku
                        minister vnútra
                        minister obrany
                        minister zdravotníctva
                        minister dopravy, pôšt a telekomunikácií
                        minister školstva
                        minister zahraničných vecí
                        minister pôdohospodárstva
                        minister životného prostredia
Na vedomie:	riaditeľ Slovenskej informačnej služby